İkinci bir məsələ. Şərəf və ləyaqətin müdafiəsi hüququ adı altında insanların şərəf və ləyaqətini təhqir etməkdən çəkinməyən və hətta zorakılıq faktlarına görə iki dəfə cinayət məsuliyyətinə cəlb edilən və məhkumluq həyatı yaşayan Nazim Quliyevin adı nədən bu hesabatda öz əksini tapır? Niyə? Burada İlyas müəllim çox düzgün söylədi, Ziyafət müəllim, Siz də buna çox doğru olaraq münasibət bildirdiniz. Diffamasiya haqqında qanuna özünün rəğbətini ifadə eləyir. Nə üçün, başa düşülmür. Elmira xanım bunu ona görə edir ki, Azərbaycana bu qanunu sırımağa çalışan dövlətlərin və ya təşkilatların xoşunamı gəlsin? Burada məntiq haradadır? Nədən bu edilir? Nədən burada in-sanların şərəfini, ləyaqətini sağa-sola baxmadan təhqir edən Nazim Quliyevin adı çəkilir? Eyni şəkildə Eynulla Fətullayevin burada adı çəkilir. Niyə? Mən sual verirəm, ca-vab versin. Niyə bunlar edilir, lakin ailə namusu və şərəfi üstündə həbsxanada yatan insanın birinin müraciətinə əhəmiyyət verilmir. O da insandır. O, ailəsinin şərəf və ləyaqətini qorumaq üstündə cinayətə əl atıb. Bəli, haqlı olaraq cinayət məsuliyyətinə cəlb olunub və indi məhkumluq həyatını yaşayır. Niyə bunun müraciətinə əhəmiyyət verilmir və o hesabata salınmır?